Metodický list – „Zdravý aktívny životný štýl“

1. CIEĽ, ZAMERANIE AKTIVITY – cieľom bolo oboznámiť žiakov o zdravom aktívnom životnom štýle.

2. VYUČOVACÍ PREDMET – 2 a 3.ročník, realizované na týchto predmetoch – slovenský jazyk, matematika, pracovné vyučovanie, telesná výchova.


3. POMOCKY – DVD, pracovné listy, športové potreby (lopta, kuželky, tyče,...)

4. PRÍPRAVA – naštudovali sme pojmy (zdravie, životný štýl, aktivita, šport, zdravá strava, tanec...). Vyhľadávali sme žiakom primerané aktivity a nápady na zrealizovanie tejto témy.


5. POSTUP/ REALIZÁCIA 
Do dennej témy 17.10.2014 súťaže ,,Hovorme o jedle“ sa s radosťou a očakávaním zapojili aj  žiaci 2. a 3. ročníka našej Špeciálnej základnej školy v Žarnovici, a spoločne s pani učiteľkou si vybrali tému „Zdravý aktívny životný štýl“.
Tému sme sa snažili žiakom podať netradičným a zaujímavým spôsobom. Pracovali sme v rámci triedy a aktivity venované tejto téme prebiehali počas celého dňa.
Hlavným cieľom tohto dňa bolo pútavým spôsobom deťom vysvetliť, prečo je zdravá výživa pre nich tak dôležitá. Priblížiť im hravou formou zásady zdravej výživy a stravovania. Vysvetlenie dôležitosti pohybu v živote.
V teoretickej časti sa žiaci oboznámili s tým, prečo je zdravá výživa dôležitá pre detský organizmus, prečo denne potrebuje množstvo kvalitných stavebných látok. Spomenuli sme aj energiu a dôležité živiny pre ľudský organizmus. Tiež dôležitosť pohybu pre ľudský organizmus.
V praktickej časti sme sa zamerali na využitie teoretických poznatkov v praxi, na rozširovanie si vedomostí a zručností, ktoré budú žiaci potrebovať v ďalšom svojom živote.
Snažili sme sa im priblížiť, prečo by mali jesť veľa rôznych druhov potravín, a na tanieri by nemalo chýbať chrumkavé ovocie a zelenina. Stravu by si mali rozdeliť do 3 hlavných a 2-3 menších jedál. Nesmú zabúdať, že súčasťou každého jedla by mal byť aj kúsok ovocia a zeleniny. Stačí kúsok čerstvej zeleniny na raňajky, jabĺčko alebo iné ovocie na desiatu a olovrant, miska šalátu na obed a k tomu pohár ovocnej šťavy.
Vysvetlili sme im, že vitamíny sú najúčinnejšie vo svojich prirodzených zdrojoch, ovocí a zelenine. Optimálnu dávku vitamínov obsahuje 5 porcií ovocia a zeleniny denne a veľmi dôležitý je dostatočný príjem energie. Väčšina druhov zeleniny a ovocia je bohatá na vitamíny a minerálne látky, posilňujú imunitný systém a chránia pred chorobami.
Zdôraznili sme dôležitosť zdravých jedál pred tými, ktoré spôsobujú aj zdravotné ťažkosti – sladkosti a tuky. Objasnili sme dôležitosť pohybu v živote každého človeka a predchádzanie aj obezite a rôznym chorobám. 
Celý vyučovací deň sme začali prezentáciou na túto tému, ktorá sa deťom veľmi páčila, a takouto formou získali veľa nových vedomostí. Nasledovali sme pustením DVD (Alenka a veci okolo nás). Robili sme to hravou formou a dávali sme každému žiakovi za správnu odpoveď kartičku (body). Pokračovali prezentáciou, kde boli rozdelené letné a zimné športy. Znázornili sme ich pantomímou a navzájom si hádali. 
Pokračovali sme zaujímavým pexesom, kde boli zobrazené rôzne športy. Hrali sme v družstvách a výherné dostalo veľký potlesk. Ďalej sme pokračovali pracovnými listami  a vymaľovánkami, ktorý deti veľmi zaujali, hlavne jeho forma a farebné obrázky. Deti s radosťou vypĺňali pracovné listy a tiež spájali dvojice rovnakých jedál. Tiež dopĺňali správne názvy športov ku obrázkom.
Pokračovali sme spoločným lepením vystrihnutých písmen abecedy z rôznych novín na výkres, z ktorého vznikla krásna básnička o športe. 
Básnička o športe:
Šport to je tá správna vec
vraví každý športovec.
Upevňuje vôľu, svaly,
budeme tak stále zdraví.
Na koniec sme si z vlastných výtvarných prác spoločne zhotovili nástenku venovanú tomuto dňu.

Vitamínová bomba – ovocná miska – potom sme sa posilnili ovocnou miskou, ktorú sme sami pripravili. Zopakovali sme názvy ovocia a pripomenuli potrebu jesť veľa ovocia, ktoré nám dávajú vitamíny.
Tanec je naša láska – posilnení sme sa vrhli na našu lásku – tanec. Po rozcvičke každý ukázal, čo vedel. Potom sme spoločne nacvičovali kroky – zumba a aj iné tance. 
Tento zaujímavý vyučovací deň sme ukončili športovými hrami v nasledovných disciplínach:
· Súťaž v kolkách
· Skúšanie netradičných športových pomôcok
· Zvládnutie prekážkovej dráhy rôznymi spôsobmi

6. ZHRNUTIE – naučili sme sa, že máme dbať na svoje zdravie, nielen zdravou stravou, ale aj pohybom, čiže dbať na zdravý aktívny životný štýl. V tejto modernej dobe veľa detí a žiakov sedí doma pri PC a tomu sme sa chceli zabrániť.
[bookmark: _GoBack]Tento deň bol pre deti veľmi zaujímavý, netradičnou formou a vlastnou tvorivosťou získali nové informácie a silný emocionálny zážitok. Žiaci sa v takejto netradičnej forme vyučovania  aktívne zapájali do vyučovacieho procesu. Žiaci takouto netradičnou formou získali informácie, o ktorých ani netušili. Získané vedomosti si precvičili a naplnili tým svoju zvedavosť. Každý žiak na konci dostal svoju odmenu – diplom, ktorému sa všetci veľmi potešili. Veríme, že žiaci z toho zaujímavého dňa veľa odniesli do svojho života.



